શનિવારની સવારથી જમ્મુ-કાશ્મીરના સોપોર અને બારામૂલા વિસ્તારમાં ભારતીય સેનાનું તપાસ અભિયાન ચાલી રહ્યું છે. આ વિસ્તારોમાં આતંકીઓ હોવાના ઇનપુટને આધારે સેનાએ તપાસ અભિયાન હાથ ધર્યું હતું. બે આંતકીઓ રાફિયાબાદ વિસ્તારમાં છુપાયા હોવાની આશંકા છે. માટે તપાસ અભિયાન હેઠળ, એક આખું ગામ ખાલી કરાવવામાં આવ્યું છે અને ગામને સેનાએ ચારેય દિશાએથી ઘેરી લીધું છે. આ અભિયાનમાં એક આતંકવાદી ઠાર મરાયો છે.